**Spoštovani starši!**

Kot vam je znano, se za učence prvega triletja (1., 2., in 3. razred) nadaljuje pouk v šolskih prostorih od ponedeljka, 18. 5. 2020 naprej. Urniki za učence ostajajo enaki, prav tako se bo izvajalo jutranje varstvo (JV) in podaljšano bivanje (OPB) za učence, ki so bili vključeni v omenjeni dejavnosti od začetka šolskega leta.

Avtobusni prevozi bodo potekali po ustaljenem urniku in relacijah.

Teden dni kasneje, 25. 5. 2020, se v šolske klopi vrnejo učenci devetega razreda.

Ob tej priložnosti vam želimo sporočiti, da je vstop v šolske prostore za starše možen le, če bodo starši nosili zaščitno masko in si v predprostoru šole razkužili roke, Prav tako je potrebno upoštevati varnostno razdaljo, najmanj 1,5 m.

V šoli smo pripravili vse potrebno, da bo pouk potekal v skladu s priporočili in da bomo šolsko leto pripeljali do konca v najboljši možni meri.

Lep pozdrav in ostanite zdravi!

Ravnatelj Alen Krajnc s sodelavci